घर में पुराने ऊनी कपड़ों को हम अक्सर फेंक देते हैं। कुछ प्रयोग किया जाए तो इनके बेहर हैंडीक्राफ्ट आइटम तैयार किए जा सकते हैं। भारत विकास परिषद की शाखा संस्कृति की ओर से इन दिनों संस्कार शिविर का आयोजन किया जा रहा है। शिविर के चौथे दिन बच्चों को हाथ से कढ़ाई के बारे में आरती गर्ग ने जानकारी दी। साथ ही क्रोशिया बुनाई और ऊन की गुड़िया बनाने का प्रशिक्षण प्रीति शर्मा ने दिया। डांस एक्सपर्ट पेरिस मांडिला की ओर से बॉलीवुड स्टाइल का डांस सिखाया गया। बौद्धिक सत्र में डॉ. प्रीति शर्मा ने कहा कि पर्यावरण के लिए हमें युद्ध स्तर पर कार्य करना पड़ेगा। पर्यावरण की स्थिति बहुत ही खराब है। ग्वालियर में पानी की कमी होती जा रही है। ऐसे में सभी को संकल्प लेना पड़ेगा कि प्रत्येक नागरिक एक पौधा रोपे और उसकी देखभाल करे। इस अवसर पर सुधा बांदिल, रश्मि गुप्ता, श्यामा बत्रा, रीना अग्रवाल, डॉ. कल्पना तिवारी, सुधा बांदिल, अनिता रस्तोगी, अर्चना सिंघल, पारुल भारद्वाज मौजूद रहीं।